Case ID: 1181780
Sentence 0: Belə ki, Təqsirləndirilən şəxs xx xxx 2019-cu il tarixdə saat 20 radələrində istintaqa məlum olmayan mənbədən qanunsuz olaraq odlu silah və döyüş sursatı, habelə satış məqsədi ilə qanunsuz olaraq külli miqdarda narkotik vasitə olan qurudulmuş marixuana, əldə edib üzərində saxlamaqla yerini dəyişdirmək üçün Bakı şəhəri, Qaradağ rayonu, Qızıldaş qəsəbəsində olan “Şahqaya” daş karxanasının ərazisindən daşıyaraq Bakı şəhəri, Səbail rayonu, Salyan yolu 35 ünvanında yerləşən “Dünya market”in yanına qədər gətirmiş və xx xxx 2019-cu il tarixdə saat 00:35-də həmin ərazidə xidmət aparan Azərbaycan Respublikası DİN-in X5 alayının 4-cü patrul xidmətinin əməkdaşları tərəfindən şübhə edildiyi üçün saxlanılaraq Bakı şəhəri Səbail rayon Polis idarəsinə gətirilib üzərinə şəxsi axtarış aparılarkən, əlində olan göy rəngli selofan torbanın içərisindən 2 ədəd ağ rəngli selofan torbada ayrı-ayrılıqda təmiz çəkiləri 130,0 qram və 490,0 qram olmaqla, ümumi təmiz çəkisi külli miqdar təşkil edən 620,0 qram tərkibində narkotik maddələr olan çətənə (kannabis) bitkisindən kustar üsulla hazırlanmış narkotik vasitə qurudulmuş marixuana, 1944-cü ildə Tula silah zavodunda istehsal olunmuş, atəş açmaq üçün yararlı yivli odlu silah hesab edilən “ÖD 816” nömrəli, 7,62 mm kalibrli “Naqan” sistemli revolver və həmin zavodda istehsal olunmuş 7,62 mm kalibrli olmaqla, həmin kalibrə malik “Naqan” sistemli refolverlərdə istifadə edilmək üçün nəzərdə tutulmuş istifadəyə yararlı döyüş sursatı hesab edilən 05 ədəd patron aşkar edilərək götürülmüşdür.